JohanHeinsen/ENO huggingface dataset:
Lolland-Falsters Stifts-Tidende, 1846-06-06
Fra America er den høist vigtige Efterretning indløben, at de forenede Fristater formelig have erklæret Republiken Mexico Krig. Den 11te Mai tilstillede Præsidenten, Hr. Polk, Congressen et meget udførligt Budskab angaaende Forholdet til Nabostaten. Han udvikler der de forenede Staters fredelige Hensigter og deres Beredvillighed til at bringe Sporgsmaalet om Grændsen i Rigtighed. J denne Hensigt afsendte han i September f. A. Gesandten Hr. Slidell, der havde Fuldmagt til at afgjøre alle Stridspuncter om Grændsen mellem Texas og Mexico og om Erstatning for de americanske Borgere tilføiede Tab. Omtrent paa samme Tid indtraf en af de i Mexico saa hyppige Revolutioner, hvorved General Herrera den 30te December maatte nedlægge den høieste Magt i General Pa redes's Hænder. Denne vægrede sig saavel som sin Formand ved at modtage Gesandten, hvilket ikke alene maatte betragtes som en Fornærmelse men endog som Troløshed, da det var et Brud af et bestemt givet Lofte, og Hr. Slidell maatte altsaa forlade Landet med uforrettet Sag. Allerede tidligere havde Fristaterne opstillet deres Tropper mellem Floderne Rio del Norte og Nuccesfor at forebygge et Jndfald fra mexicansk Side. Jmidlertid var Texas, som i mange Aar med mageløs Tapperhed har forsvaret sin Uafhængighed mod Mexico, bleven en uadskillelig Deel af de forenede Stater, og Congressen i Texas havde den 19de Decbr. erklæret Rio del Norte for Republikens Grændse og udstrakt sin Jurisdiction dertil. Den 13de Jan, fik de commanderende Generaler Ordre til at besætte Rio de Nortes venstre Bred, men kun at afværge Angreb, saalænge ingen Fjendtlighed forefaldt fra den anden Side. J April blev den nordamericanske General Taylor af den mexicanske GeneralAmpudia opfordret til, inden 24 Timer at trække sig tilbage bagved Nuecesfloden, da Sagen ellers skulde afgjøres med Vaaben. Det kom til Fjendtligheder den 24de April. Paa denne Dag bleve 68 Mand Dragoner sendte ud for at ride langs med Rio del Norte og undersøge om Mexicanerne noget Sted vare trængte over denne. De bleve overfaldne med betydelig Overmagt, og maatte, efter at 16 vare faldne eller haardt saarede, overgive sig til General Arista, som havde overtaget Commandoen over de mexicanske Tropper. Denne Begivenhed mener Præsidenten - maa udtømme de forenede Staters Langmodighed, som allerede ved mange Slags Drillerier og Jndskrænkninger i Handelsfriheden var stillet paa den haardeste Prøve. Da nu Mexico selv havde begyndt Krigen, saa fordrer Pligt og Fædrelandskjærlighed at opretholde Landets Ære og Ret, og Præsidenten foreslaaer altsaa Congressen at udskrive et frivilligt Corps for 6 a 12 Maaneder og at træffe Forholdsregler til Hærens og Flaadens Udrustning, fordi dette vil være det sikkreste Middel til Fredens Gjenoprettelse.
Lolland-Falsters Stifts-Tidende, 1846-06-06
Efter nogen Raadslagning besluttede nu Senatet med 50 Stemmer mod 2 og Repræsentanternes Huus med 173. mod 14 at den regulære Armee skal forøges med 7000 Mand, et frivilligt Corps hverves paa 50,000 Mand, og 10 Millioner Dollars bevilges til Udrustningen; desuden blev Præsidenten bemyndiget til at kjøbe Dampskibe og Kjøbmandskibe og lade dem udruste til Krigsbrug. J de til Mexico nærmest grændsende Stater foretages endvidere for disses egen Regning betydelige Rustninger. Under 13de Mai udstedte Præsidenten en Proclamation, hvorved alle Embedsmænd underrettes om, at de forenede Stater, befinde sig i Krigstilstand med Mexico. Man var meget ængstelig for General Taylors Armee, da den var omringet af overlegne mexicanske Troppeafdelinger. Et Rygte, at disse allerede havde bemægtiget sig Fortet Punto-Isabel, som var besat med 350 Mand og 11 Kanoner, havde dog ikke bekræftet sig. J alle de forenede Stater, herskede paa Grund af denne Krig den største Bevægelse, og Bladene vare naturligviis ikke Alle tilfredse med den fattede Beslutning. Jsær var Handelstanden bekymret for, at der skulde blive udstedt Kaperbreve fra Mexicos Side, og Assurancen for Skibe, som befare den mexicanske Bugt, var strax stegen 3 pCt. af Ladningens Værdi. Det imellem Fristaterne og England omtvistede Spørgsmaal om Grændsen mellem begges Gebeet ved det østlige Occan, eller Deelingen af Districtet Oregon, er nu ganske traadt i Baggrunde i America, hvor man under nærværende Omstændigheder vist vil være tilbøielig til Eftergivenhed, naar England blot ikke vil benytte de samme Omstændigheder til at stemme sine Fordringer saa meget høiere; det maa nu ogsaa snart vise sig, om England og Frankrig, ville undlade at blande sig i de americanske Anliggender. De engelske Blade udtale sig skarpt imod Præsident Polk, som de beskylde for at have med Forsæt fremkaldt denne Krig. De mene at det engelske Rhederi og dets Flags Sikkerhed ikkun kan vinde derved, og at Americanerne snart ville blive kjede af en ufordeelagtig Krig.
Lolland-Falsters Stifts-Tidende, 1846-06-06
Mod Slutningen af det franske Deputeretkammers Forhandlinger for dette Aar har Hr. Thiers endnu d. 27de Mai. gjort et meget kraftigt og talentfuldt Angreb paa det nuværende Ministeriums Politik. Dette skeete i Anledning af Penge bevillingen til hemmelige Udgifter, og Taleren tilstod selv, at det ikke var hans Mening at erholde Majoritet for sit Forslag om Nedsættelse af de dertil forlangte Summer, men kun at fremsætte Grundene til sin Opposition mod det Guizotske Ministerium, og førend de nye Valg at underkaste Regjeringen og Kammerets hidtilværende Majoritet en udførlig Critik. Han gjennemgik omstændelig de senere Aars Begivenheder og søgte at vise, at Ministeriet saavel i den udenlandske som indenlandske Politik i den Grad havde ladet det mangle paa al Værdighed, at selv dets ivrigste Tilhængere maatte tage Forargelse deraf, og at det af overdreven Frygt for Krig havde sat Freden i Fare. Han erklærede, at han ikke saa meget vendte sig til Kammeret, som til "den offentlige Fornuft(raison publique), Folkets sunde Sands, – en Erklæring, som fremkaldte Larm og Knueren hos en Deel af hans Tilhørere. Hr. Guizot svarede meget vidtløftigt og søgte Punkt for Punkt at tilbagevise hans Beskyldninger.
Lolland-Falsters Stifts-Tidende, 1846-06-06
Fra Algier er den sørgelige Efterretning indløben, at Abdel Kader har ladet alle de fangne Franskmænd, som befandt sig i hans Leir, 300 i Tallet, nedsable. Kun 7 eller 8 ere slupne derfra med Livet, men deres myrdede Kammeraters Legemer kastedes i Floden Maluia. Lecomte, der som bekjendt nylig skjød efter Ludvig Philip, skal i Grunden kun have et comisk Tilfælde at takke for Æreslegions-Ordenen, som han vandt i det spanske Feldttog 1824. De franske Hest-Jægere, hvorved Lecomte stod, gjorde nemlig et Angreb paa et spansk Kuirasseer-Regiment, som tog Flugten. J samme Øieblik løb Lecomtes Hest løbsk med ham og bragte ham, ganske imod hans Villie, i Nærheden af den spanske Oberst, hvem han, benyttende sig af Leiligheden, med det samme tog tilfange. Hans Kammerater drillede ham siden med, at han havde en haardmundet Hest at takke for sin Orden, J Landsbyen Wimmereux (Departement Pas de Calais), stod en lille Dreng forleden og anglede, da han pludseligt saae ligesom et stort Bjerg vælte sig ind i den lille Bugt, som danner Havnen. Hurtigt løb han hjem til sin Fader, og denne gjorde igjen Allarm i Landsbyen, hvis Beboere alle Mand kom paa Benene og spærrede Jndløbet til Havnen, inden Ebben kom og førte de velkomne Gjæster bort igjen. Man begyndte nu at fiske, og skal i et eneste Dræt have taget 600,000 Makrel.
Lolland-Falsters Stifts-Tidende, 1846-06-06
Det vittige Pariserblad Corsaire Satan bemærkede nylig med Hensyn til de franske Troppers unyttige Jagen bag efter Abdel Kader. Marschal Bugeand har i Algier løst et stort Problem, nemlig dette, uafladeligt at marschere uden at komme et Skridt videre.
Lolland-Falsters Stifts-Tidende, 1846-06-06
Opstanden i Portugal tiltager paa en meget betænkelig Maade, isærdeleshed i de til Spanien grændsende Provindser. Hele Provindsen Tros os Montes har plantet Oprørsfanen og indsat en revolutionair Regjering, i Hovedstaden Villareal. En Oprørsanfører ved Navn Montenegro har taget et regulairt Corps paa 150 Mand tilfange i Nærheden af Oporto, og derpaa ved en Parlamentair formelig opfordret denne Stad til Overgivelse. Ministeren Costa Cabral har endelig seet sig nødsaget til at vige for det almindelige Had og tage sin Afsked. Han vovede ikke at vise sig offentlig, tilbragte Natten i en befæstet Caserne, og vilde snarest muligt søge Sikkerhed i England. Et nyt Ministerium med Hertugen af Palmella i Spidsen var vel dannet, men Folket, og navnlig Lissabons Beboere, ansaae ikke Friheden for tilstrækkelig betrygget derved, og fordrede en fuldkommen Forandring af Regjeringssystemet, hvorfor man imodesaae nye Omvæltninger. Spanien sammendrager betydelige Troppemasser ved Portugals Grændse, og skal have tilbudt Regjeringen at lade 40,000 Mand gaae over Grændsen for at bekæmpe Oprørerne.
Lolland-Falsters Stifts-Tidende, 1846-06-06
J Staden Mannheim i Storhertugdømmet Baden have meget alvorlige Slagsmaal mellem Soldater og Borgere fundet Sted, og Flere ere paa begge Sider blevne farligt saarede. Flere Deputerede have i den Anledning reist heftige Klager over de Militaire ved Stænderforsamlingen i Karlsruhe og fordret, at Soldaterne skulle være ubevæbnede udenfor Tjenesten, eller ogsaa Borgerne have Tilladelse til at bære Vaaben, for at den ene Kniv kan holde den anden i Skeden. Ogsaa i Staden Bretten have beklagelige Optøier fundet Sted. De liberale Vælgere feirede en Fest til Ære for deres Deputerede Jnstein, som ved Valget med een Stemmes Overvægt havde seiret over sin conservative Meddeiler. Efterat Hr. Jnstein, tilligemed andre Deputerede havde forladt Festen, opstod en hidsig Ordstrid mellem de 2 Partier, Politiet blandede sig der og tog den overvundne Valgeandidats Parti, og tilsidst faldt der Slag og flod Blod. En Liberal fik Hovedet klovet og døde paa Stedet, en Anden blev den følgende Dag ligeledes funden død. Disse Begivenheder have i høi Grad forøget den i Landet herskende ophidsede Stemning.
Lolland-Falsters Stifts-Tidende, 1846-06-06
Det sachsiske andet Kammer har nu ogsaa blandet sig i vort Fædrelands Anliggender og eenstemmig vedtaget en temmelig lidet sigende Erklæring i slesvigholsteenske Aand, som Regjeringscommissaren synes at have billiget. Sangfugle ere i den senere Tid blevne til en meget fordeelagtig Udførselsartikel til Vestindien, hvor de kjøbes til høie Priser. Nylig modtog et Skib 173 Canariefugle, Jrisker, Dompaper og Stillitser til Jamaica. (Forlangt indrykket.)¬
Lolland-Falsters Stifts-Tidende, 1846-06-06
Gudstjeneste. Jmorgen begynder Gudstjenesten i Nykjøbing Kirke Kl. 10. Pastor Lütken fra Karleby prædiker.
Lolland-Falsters Stifts-Tidende, 1846-06-06
Avertissements.
Lolland-Falsters Stifts-Tidende, 1846-06-06
Dampskibet. ELLAND, Capt. O. M. Bech. Afgangstiden fra Kjöbenhavn er nu forandret saaledes, at Skibet efter den 3die Juni anlöber Nykjøbing og dets øvrige Mellemstationer paa Touren til Rostock om Tirsdagen og paa Touren til Kjöbenhavn om Fredagen paa de sædvanlige Tider, hvorved det ærede Publicum gives Leilighed til et længere Ophold i Rostock, I Anledning af Pintsemarkedet i Rostock medtages fra Nykjøbing til Rostock, Tirsdagen den 9de Juni, Passagerer paa 1ste Plads for 7 Rbd. 3 Mk. (frem og tilbage); Börn det Halve. Nykjøbing, den 2den Juni 1846. J. P. Petersen.
Lolland-Falsters Stifts-Tidende, 1846-06-06
Badeanstalten, her ved Byen kan afbenyttes fra förstkommende Mandag. Billetter til Samme erholdes hos Kjøbmand C. Barlon, og afgives til Christen Boesen ved Stranden, ved hvis Have, efter et almindeligt Önske, Badehuset i Aar er henlagt. Betalingen bliver den samme som forrige Aar, og ville de fatte Abbonnenter behageligst snarest melde sig. Badetiden for Damer er bestemt til hver Formiddag fra Kl. 8 til 2. Den øvrige Tid for Herrer. Fra Kl. 5 til 6 Eftermiddag, ere Værelserne ud til Strømmen overladte til Cathedralskolens Disciple. Nykjøbing, den 6te Juni 1846. For de ærede Herrer og Damer, som have bestilt Daguerreotop Portraiter hos mig, tillader jeg mig at bekjendtgjöre, at jeg bestemt förstkommende Onsdag Formiddag reiser her fra Byen, og maa derfor anmode dem om, inden den Tid at henvende sig til mig. Nykjøbing, den 6te Juni 1846. Edu. Grill.
Lolland-Falsters Stifts-Tidende, 1846-06-06
Skolelærermode. Løverdagen den 27de Juni, Eftermiddag Kl. 1, præcise, afholdes et Møde af Stiftets Skolelærere paa Gjæstgivergaarden i Saxkjøbing. Commissionair.
Lolland-Falsters Stifts-Tidende, 1846-06-06
Dersom Nogen her i Stiftet skulde ønske en paalidelig Commissionair i Kjöbenhavn, vilde man desangaaende behage at henvende sig til Adressecontoiret i Nykjøbing, som giver nærmere Underretning. Trykt i W. F. Laubs Enkes Bogtrykkeri.
Lolland-Falsters Stifts-Tidende, 1846-06-06
Huusleilighed ønskes. En beqvem lille Leilighed ønskes tilleie til October Flyttetid. Man behage at henvende sig paa Adressecontoiret.
Lolland-Falsters Stifts-Tidende, 1846-06-06
Paa Veien fra Gaabense til Guldborg er Torsdagen den 4de Juni tabt en grøn Parasol, som bedes mod en Douceur afleveret til Færgeforpagter Petersen i Guldborg.
Lolland-Falsters Stifts-Tidende, 1846-06-06
En duelig Malersvend kan faae Arbeide i længere Tid, naar han snarest mulig melder sig hos Nykjøbing, den 3die Juni 1846. C. A. Frisenette, Malermester.
Lolland-Falsters Stifts-Tidende, 1846-06-06
Damp Chocolade, udarbeidet til den fuldkomneste Fiinhed i lukkede Maskiner i den Deichmannske Handels Chocolade Fabrik ved Kjøbenhavn, erholdes til Fabrikpriserne, 2 Mk. a 8 Mk. pr. Pd. hos Hr. C. Barlon i Nykjø Hr. Agent L. J. Benbing paa Falster. zon i Stubbekjøbing. H. Dorph i SaxkjøS. M. Röepstorff og bing. Chr. Holst i Nakskov. J. N. Lunddahl i J. Gottschalck i Mariebo. Stege. J. H. Heidenheim i J. E. Hald i Præst.
Lolland-Falsters Stifts-Tidende, 1846-06-06
Nysted. H. P. Ditzel i Vor H. B. Pohler i Rodby. dingborg.
Lolland-Falsters Stifts-Tidende, 1846-06-06
Sommer-Blomsterplanter i diverse smukke Sorter 24 s., Kjæmpe-Kaalrabiplanter 6 s., almindelige store gule Kaalrabi planter 4 s. pr. 100 Stk. faaes hos G. C. Frisenette.
Lolland-Falsters Stifts-Tidende, 1846-06-06
Fra C. Mattats velbekjendte Handskefabriki Randers er jeg bleven forsynet med Glace- couleurte Mands- og Dame=Handsker, samt hvide Vaskelæders Mands Handsker, hvide allunerede, glatte & rue Randers Mands og Dame=Handsker, som sælges til de billigste Priser. C. Barlon.
Lolland-Falsters Stifts-Tidende, 1846-06-06
Et lidet Parti bleget og ubleget Stout samt hvidt Shirting anvises tilkjøbs til meget billige Priser af Mariebo, den 3die Juni 1846. J. Lange.
Lolland-Falsters Stifts-Tidende, 1846-06-06
God brunschwiger Humle bekommes billig hos Nykjøbing, den 4de Juni 1846. L. J. Krammer.
Lolland-Falsters Stifts-Tidende, 1846-06-06
Auctioner. Torsdagen den 18de Juni d. A., Formiddag Kl. 10, bliver afholdt offentlig Auction over en Deel Justitsraad Grandjeans Bo tilhørende Favnebrænde af Bøg, som forefindes: i Bruuntofte Skov circa 200 Favne storkløvet, 200 Favne Kamp og Knuder og 20 Favne Knippel, ved Clodskov Strand circa 40 Favne storkløvet, og ved Guldborg Færgested circa 40 Favne storkløvet, som alt kan forevises de Liebhavere der ønske at see det, af vedkommende Skovbetjente, 8 Dage forinden Auctionen. Mødestedet er ved Skovfogedhuset i Bruntofte. Nykjøbing, den 25de Mai 1846. Pontoppidan.
Lolland-Falsters Stifts-Tidende, 1846-06-06
Fredagen den 12te Juni d. A., om Formiddagen Kl. 10, bortsælges ved offentlig Auction i Lindeskoven ved Nøisomhed omtrent 35 Fv. Knippel og storslaaet Bøgebrænde, hvoraf endeel tjenlig til Bødkertræ, og 40 Fr. Stødebrænde. Mødestedet er ved Skovfoged Alb. Sørensens Huus. Gedsøergaard, den 31te Mai 1846. P. G. Fibiger.
Lolland-Falsters Stifts-Tidende, 1846-06-06
Tirsdagen den 9de Juni d. A., om Formiddagen Kl. 11, bliver paa Clodskov ved offentlig Auction bortsolgt circa 60 Favne Kampbrænde og 20 Favne Knippelbrænde af Bøg, samt noget Elle-Udhugst og Egetop. Mødestedet er Clodskovgaarden. Vennerslund, den 28de Mai 1846. Strange.
Lolland-Falsters Stifts-Tidende, 1846-06-06
Adressecontoirets Commissionairer ere: Dhrr. Boghandler Thierry i Nakskov, Boghandler Giegenga i Mariebo, Boghandler Ravn i Stubbekjøbing, deeler Tidemand, Ladbo. Lebeller Grundtvig, CarbeiPostmester v. Staffeldt i Nysted og Færgeforpagter Arnkiel i Gaabense.
Lolland-Falsters Stifts-Tidende, 1846-06-08
Maa trykkes. Møller. Lollands-Falsters Stiftstidende. Udgivet i Nykjøbing af W. F. Laubs Enke. Redigeret af Chr. Jørgensen. Vandagen den 8de Juni. No 69
Lolland-Falsters Stifts-Tidende, 1846-06-08
Jndenlandske Efterretninger. Ny Collegialtidende har meddeelt 3de til Forelæggelse for Stænderne bestemte, motiverede kongelige Lovudkast, nemlig en Placat, hvorved Høiesteretsadvocaternes Adgang til Salair i de offentlige Sager, de udføre som Actorer, udvides til de Sager, som de udføre i Egenskab af Defensorer, imod at den Adgang til høiere Salair som Pl. 3die Marts 1841 i visse Tilfælde har hjemlet Actorerne, herefter bortfalder, en Placat, der ophæver de Jndskrænkninger i Almuesfolks Adgang til at indgaae Ægteskab, som hidtil have bestaaet paa Færøerne ifølge Anordn. 21de Mai 1777, endelig en Frdn., hvorefter den skal have sit Forblivende ved den Forpligtelse til at stille Rytterheste, der ved Frdn. 14de Septbr. 1774 § 1 Henhold til den gamle Matricul har hvilet paa hver enkelt Hovedgaard eller paa de Parceller af samme, hvorpaa Forpligtelsen efter Hovedgaardens Udstykning maatte være gaaet over, saa at den ved Frdn. 24de Juni 1840 paabudne nye Matricul ikke i den omhandlede Henseende skal tages i Betragtning.
Lolland-Falsters Stifts-Tidende, 1846-06-08
Det synes - hedder det i Fædrelandet i Anledning af den nys udkomne Parolbefaling, hvorved næsten samtlige i alle 3 Hertugdømmer, Slesvig, Holsteen og Lauenborg værende Tropper skulle concentreres i dette Aars September Maaned ved Lockstedt – at være Meningen heraf, at den i Slesvig garnisonerende Deel af den danske Hær skal sammendrages til et Corps med det holsteen lauenborgske Forbundscontingent, under den Jnspection, som skal foregaae af dette ved det tydske Forbunds dertil beskikkede Commissairer. Fædrel." anseer det for sin Borgerpligt at udtale sin Frygt for, at Separatisterne ganske imod Regjeringens Hensigt og Mening ville tage denne Troppesamling til Jndtægt baade som en Anerkjendelse af Schleswig=Holsteins Eenhed og som et Forspil til Slesvigs Jndlemmelse i Forbundet.
Lolland-Falsters Stifts-Tidende, 1846-06-08
Fra Hillerød skrives af 2den Junii, Et uventet Dødsfald har vakt en almindelig Bevægelse og Deeltagelse i vor lille Kreds, som sikkert vil deles af Flere udenfor denne. Udgiveren af Frederiksborg Amtstidende, Boghandler Vos bein, er nemlig igaar under et Ophold i Kjøbenhavn pludselig faldet om paa Gaden og strax død. Den danske, med aandelige Kræfter saa tarveligt udstyrede Provindspresse, har i ham tabt en ung og kraftig, meget respectabel og velbegavet Medarbeider, og Hillerød Kjøbstad har mistet en for Communens Vel virksom, almindelig agtet og afholdt Borger, hvis Savn det vil være vanskeligt at udfylde. Omtrent 40 Nordmænd, for Størstedelen Haandværkere, vare den 17de Mai forsamlede, for paa en værdig Maade at feire deres Fødelands Frihedsdag. Man afsang flere norske Sange og en dansk, efter Anmodning forfattet af en af vore ypperste Digtere. Af Skaalerne nævne vi, for Grundlovens Stifter, Danmark ottende Christian; for Norges og Sverrigs Oscar; for de danske Brødre, for de svenske Brødre, for gamle Norge og dets Sønner, og for Sangens Forfatter. (Fdl.)
Lolland-Falsters Stifts-Tidende, 1846-06-08
Professor Hauch er som et Anerkjendelsesbeviis for hans Værk "den polske Familie, bleven udnævnt til Æresmedlem af den literaire Forening i London, der kalder sig Venner af Polen", Ankomne Passagerer til Aalborg den 3die Juni fortælle om et kongeligt Besøg i Hovedstaden af en ganske usædvanlig Slags, idet en Konge af Afhanthee fra Guineakysten er ført som Fange til Kjøbenhavn, fordi han i en Krig paa Kysten og under et stærkt Anfald af Appetit havde ladet de sendte Gidsler servere til Middagsmad. Om der er Løier eller Alvor i denne Fortælling, ville vel de kjøbenhavnske Blade nu snart lade os vide. (Aalb. Av.)¬
Lolland-Falsters Stifts-Tidende, 1846-06-08
(Corresp.) Kjøbenhavn, den 6te Junii. Efter Alt det, der har været ivret i Stænderne og i Bla denne imod Fæsteauctioner, skulde man have troet, at Jngen meere vilde have vovet at trodse den offentlige Mening med disse forhadte Auctioner. Man seer imidlertid dog af Ove Th. Avis, at der den 8de Juni skal afholdes offentlig Auction over Bortfæstelsen af en ledig Fæstegaard i Aunslev under Stamhuset Juelsberg i Fyen. At Vedkommende ere berettigede dertil, kan Jngen falde paa at negte, en Godseier har ligesaavel Lov som enhver anden Mand at udbringe det størst mulige Udbytte af sin Eiendom; men det er ikke enhver Ret, som man gjør klogt eller smukt i at benytte til det Yderste. Disse Fæsteauctioner kuldkaste et af de væsentligste Argumenter, som Fæsteindretningens Forsvarere have anført, nemlig det patriarchalske Forhold mellem Godseier og Bonde.
Lolland-Falsters Stifts-Tidende, 1846-06-08
Det har hidtil været almindelig Praxis blandt humane Godseiere, at til en ledig Fæstegaard havde, forsaavidt der ingen Livsarvinger vare, Godsets unge Karle første Adgang, naar et nogenlunde antageligt Bud kunde erholdes, og der savnes ikke Exempler paa, at Godsets Karle, have faaet ledige Fæstegaarde for en ringere Indfæstning end Fremmede have budt. Skulle Fæsteauctioner blive almindelige, vil dette Forhold falde bort, og det, hvad man indvender imod Selveiendom, at Bondestanden vil fortrænges fra Gaardene, vil sandsynligviis ogsaa indtræde ved Fæstegaardene.
Lolland-Falsters Stifts-Tidende, 1846-06-08
J Torsdags den 4de Juni blev afholdt en Continuations-Generalforsamling i det sjællandske Jernbane Selskab for at vælge nye Medlemmer af Controlcomiteen, i Stedet for de afgaaede: Lector Wilkens, Etatsraad og Høiesterets=Advocat Salicath, Criminal- og Politiretsassessor Gudenrath, Capitain ved Livjægercorpset, Clausen og Boghandler Høst. J disses Sted bleve valgte: Etatsr. og Bankdirecteur Haagen, Grosserer Andr. Hansen, Etatsr. og Høiesteretsadv. Salicath, Professor og Raadmand David samt Criminal- og Politiretsassessor Gudenrath, og til Suppleanter: Capt. ved det 1ste Artilleri-Regiment v. Mossin, Overauditeur Steenstrup, Captain Bentner til Springforbi, Lector Wilkens og Capitain ved Kongens Livjægercorps v. Clausen. Da Controlcomiteen udgjor Selskabets høieste Bestyrelse, er det af største Vigtighed for Selskabets Jnteresse, og for Sagens heldige Fremme, at denne Comitee bliver besat med dygtige Mænd, og man kan ikke andet end lykønske Selskabet til de Valg, det har truffet. Som et Supplement til vor forrige Beretning ville vi endnu tilføie, at det paa Generalforsamlingen blev meddeelt, at den calculerede Sum til den Roeskildske Banes fuldstændige Udførelse vil være tilstrækkelig.
Lolland-Falsters Stifts-Tidende, 1846-06-08
Efter "Flyveposten, vil der paa den Generalforsamling af Actionairerne i Maskinhørspinderiet, som skal afholdes den 10de Junii, indkomme et Forslag angaaende Selskabets Opløsning, og et andet fra Fabrikens Handelsdirecteur og Udstedelsen af nye Actier til et Beløb af 75,000 Rbd. Fabriken har i lang Tid staaet stille, som er meget at beklage, da mange Mennesker, som have opgivet en tidligere Livsstilling i Haab om ved Hørspinderiet at finde et sikkert Livsophold, derved ere blevne brødløse; men der hviler en uheldig Stjerne over vore industrielle Foretagender. "Jtzeh. Wochenblatt har en Correspondent-Artikel fra Kiel, hvorefter den danske Gesandt ved Forbundsforsamlingen i Frankfurt om Main, Friherre v. Pechlin, skal have andraget paa, at det maatte blive paalagt Censuren at hindre den tydske Presse i at omhandle de slesvigholsteenske Anliggender. Efter vor Mening vilde det være meget fornuftigere, om den danske Gesandt nedlagde en eftertrykkelig Protest imod, at de tydske Stænderforsamlinger blande sig i en fremmed, dem aldeles vedkommende, Stats indre Anliggender.